Diari Oficial de la Generalitat Valenciana


Sumari del DOGV 3002, del 29-05-1997 (1997/7112)

ORDRE de 12 de març de 1997, de la Conselleria de Cultura, Educació i Ciència, per la qual s'autoritza l'ampliació d'una unitat en el nivell d'Educació Preescolar al centre docent M.ª Ángeles Suárez de Calderón, del Grau de Gandia.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3002

Data del DOGV
:   29-05-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/7112


Data del document
:   12-03-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 12 de març de 1997, de la Conselleria de Cultura, Educació i Ciència, per la qual s'autoritza l'ampliació d'una unitat en el nivell d'Educació Preescolar al centre docent M.ª Ángeles Suárez de Calderón, del Grau de Gandia.
  
Vist l'expedient iniciat pel representant de la titularitat del centre M.ª Ángeles Suárez de Calderón, amb el número de codi 33529051, situat al carrer de les Foies, s/n, del Grau de Gandia, en què se sol·licita autorització per a l'ampliació d'una unitat d'Educació Preescolar a fi de completar amb tres les autoritzades per a poder impartir el segon cicle d'Educació Infantil.
  
Atés que la Unitat Tècnica ha emés un informe favorable, ja que el centre disposa dels espais i condicions necessaris per a accedir a la sol·licitud.
  
Atés que el centre obtingué la classificació definitiva com a centre d'Educació Preescolar per a 2 unitats de pàrvuls, amb capacitat per a 80 llocs escolars, segons el que consta en l'Ordre Ministerial de 10 d'octubre de 1974 (BOE de 8 de novembre de 1974).
  
  
Atés que la disposició transitòria cinquena, punt 3, del Reial Decret 1.004/1991, de 14 de juny, estableix que per a impartir el segon cicle d'Educació Infantil complet, els centres d'Educació Preescolar que disposen d'autorització definitiva per a una o dues unitats han de completar el mínim de 3 unitats necessàries.
  
  
Vista la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol); el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris; i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em confereix l'article 35 de la Llei de Govern Valencià,
  
  
ORDENE
  
  
Únic
  
Autoritzar l'ampliació d'una unitat d'Educació Preescolar al centre docent privat M.ª Ángeles Suárez de Calderón, amb el número de codi 78852797, situat al carrer de les Foies, s/n, del Grau de Gandia, la titularitat del qual correspon a la Fundació M.ª Ángeles Suárez de Calderón, de manera que el centre quedarà configurat en l'esmentat nivell d'Educació Preescolar amb 3 unitats i 104 llocs escolars de capacitat.
  
L'esmentada capacitat estarà vigent mentre no s'autoritze la implantació del segon cicle de l'Educació Infantil, dins del marc temporal del calendari d'aplicació vigent i atenent les condicions establides en l'Ordre d'aquesta Conselleria, de 17 de juny de 1992, publicada en el Diari Oficial de la Generalitat Valenciana número 1.827, de 16 de juliol de 1992.
  
Aquesta autorització esdevindrà efectiva des de l'inici del curs acadèmic 1996/97.
  
  
DISPOSICIÓ ADDICIONAL
  
  
Aquesta ordre donarà lloc a la corresponent inscripció en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-s'hi recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho a la consellera de Cultura, Educació i Ciència, tal i com ho estableix l'article 110.3 de la Llei 30/1992.
  
  
València, 12 de març de 1997
  
  
El conseller de Cultura, Educació i Ciència,
  
FRANCISCO E. CAMPS ORTIZ